ERDEI BÁBOK

„az állatok többsége a róla készült bábot mozgatta a színfalak mögött”

Gyűjtsétek ki a meséből az összes állatot, amiről szó van! Osszátok el egymás között, hogy mindenkinek vagy páronként jusson egy-egy.

Határozzátok meg, hogy mekkora legyen egy-egy állat. Ne a valóságra gondoljatok, a színház jelképekkel működik! Az Elefánt lehet kétszer akkora, mint a Bagoly, de sokkal nagyobb különbséggel már nehéz lenne dolgozni. Az sem jó, ha a kisebb állatok túl kicsik, mert akkor nehezen láthatóak.

Találjátok ki, hogy mi lesz a színpad, használtok-e függönyt, díszletet.

Kartonpapírokra készítsétek el az állatok színes rajzát, vágjátok ki, ragasszátok hurkapálcára és máris kezdődhet az erdei előadás!